**Ministru kabineta noteikumu „Darbības programmas „Izaugsme un nodarbinātība” Eiropas Reģionālās attīstības fonda 9.3.1.specifiskā atbalsta mērķa „ Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2.pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākums “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” (turpmāk – MK noteikumu projekts) izstrādāts atbilstoši darbības programmas “Izaugsme un nodarbinātība” (turpmāk – darbības programma) mērķiem un Ministru Prezidenta 2014. gada 21. jūlija rezolūcijai Nr. 12/2014-JUR-151, saskaņā ar kuru atbildīgajām institūcijām līdz 2017. gada 1. decembrim atbilstoši kompetencei jāsagatavo un noteiktā kārtībā jāiesniedz Ministru kabinetā Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13.punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas prioritārais virziens “Sociālā iekļaušana un nabadzības apkarošana” paredz īstenot 9.3.1. specifiskā atbalsta mērķi „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” (turpmāk – atbalsta mērķis). Atbalsta mērķa ietvaros tiks īstenots Eiropas reģionālā attīstības fonda pasākums “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” (turpmāk – pasākums). Ar Eiropas Reģionālā attīstības fonda (turpmāk – ERAF) līdzfinansējumu īstenotā pasākuma mērķis ir attīstīt infrastruktūru funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas fonda izveidei personām ar ārstniecības personas atzītiem funkcionēšanas[[1]](#footnote-1) traucējumiem. ERAF pasākums ir nepieciešams, jo neskatoties uz Sociālo pakalpojumu un sociālās palīdzības likumā noteiktajiem pamatprincipiem tehnisko palīglīdzekļu[[2]](#footnote-2) sniegšanā, saistošajiem starptautiskajiem dokumentiem personu ar invaliditāti tiesību ievērošanā[[3]](#footnote-3), personām ar invaliditāti, personām ar prognozējamo invaliditāti un bērniem ar funkcionāliem traucējumiem nav savlaicīgi pieejami tehniskie palīglīdzekļi, tādejādi veidojas apstākļi, kas nemotivē un kavē šo personu integrāciju izglītības sistēmā, darba tirgū un sabiedrībā.  Arī sociālo pakalpojumu jomas plānošanas dokuments „Pamatnostādnes sociālo pakalpojumu attīstībai 2014.–2020.gadam”[[4]](#footnote-4) norāda, ka neskatoties uz to, ka katru gadu tiek aktualizēts jautājums par tehnisko palīglīdzekļu nodrošināšanu, šim mērķim piešķirto valsts budžeta līdzekļu ietvaros nav iespējams nodrošināt pilnīgu un savlaicīgu valsts apmaksāto tehnisko palīglīdzekļu pieejamību. Nepietiekamā finansējuma un lielā pieprasījuma ietekmē rindas pēc tehniskajiem palīglīdzekļiem ir strauji augušas, un regulāri tiek saņemtas iedzīvotāju sūdzības par tehnisko palīglīdzekļu nodrošināšanas kārtību. Atsevišķās tehnisko palīglīdzekļu grupās, piemēram, personīgās pārvietošanās palīglīdzekļi, ortopēdiskie apavi, dzirdes aparāti, jāgaida rindā tehnisko palīglīdzekļu saņemšanai 2–3 gadi. 2014. gada 31. decembrī rindā tehnisko palīglīdzekļu saņemšanai atradās 5852 personas, t.sk. 868 personas, kurām saskaņā ar normatīvajiem aktiem[[5]](#footnote-5) bija tiesības uz tehnisko palīglīdzekļu saņemšanu steidzamības kārtā (personas ar pirmreizējiem funkcionēšanas traucējumiem pēc operācijām, avārijām, hroniskām saslimšanām u.c. un bērni). Pieprasījuma pieaugumu ietekmē personu, kurām gadā pirmreizēji noteikta invaliditāte, skaita pieaugums, sabiedrības novecošanās, pēdējos gados samazinājies finansējums medicīniskai rehabilitācijai[[6]](#footnote-6) u.c. faktori.  Finanšu trūkuma dēļ jau 2010. gadā nācās ierobežot to personu loku, kurām atsevišķus tehniskos palīglīdzekļus nodrošināja bez maksas. No valsts budžeta apmaksāto tehnisko palīglīdzekļu saraksta svītroti atsevišķi tehnisko palīglīdzekļu veidi, lai samazināta finansējuma apstākļos saglabātu iespēju lielāku finansējuma daļu atvēlēt tehnisko palīglīdzekļu nodrošināšanai personām ar smagākiem funkcionālajiem traucējumiem. Tāpat nepietiekamā finansējuma dēļ tehniskos palīglīdzekļus nākas izvēlēties pēc finansējuma apjoma, lai apmierinātu pēc iespējas lielāku personu skaitu un nodrošinātu visu valsts finansēto tehnisko palīglīdzekļu spektru. Šāda pieeja tehnisko palīglīdzekļu nodrošināšanā neveicina tehnisko palīglīdzekļu nodrošinājuma sistēmas attīstību un nenodrošina iespēju iegādāties modernus un personas individuālajām vajadzībām atbilstošus tehniskos palīglīdzekļus.  Tāpat jāatzīmē, ka tehnisko palīglīdzekļu saņēmēju loku pamatā veido sociāli mazaizsargātās iedzīvotāju grupas – nestrādājošas personas ar invaliditāti, pensijas vecumu sasniegušās personas, bērni līdz 18 gadu vecumam, personas ar funkcionāliem traucējumiem un anatomiskiem defektiem – to nepieejamība kavē šo personu integrāciju izglītībā, darba tirgū, sabiedrībā vai arī pilnībā liedz iespēju patstāvīgi funkcionēt.  Paralēli finanšu pietiekamības nodrošināšanai ir jāveic tehnisko palīglīdzekļu klāsta un pieejamības uzlabošana, kā arī nepieciešams uzlabot tehnisko palīglīdzekļu pakalpojuma piešķiršanas procesu. Pašlaik nosūtījumus tehnisko palīglīdzekļu saņemšanai izsniedz ģimenes ārsts vai ārsts speciālists bez padziļinātām zināšanām funkcionēšanas ierobežojumu kompensējošo palīglīdzekļu jautājumos. Vienotas metodoloģijas un pieejas trūkums personas funkcionēšanas spēju novērtēšanā traucē objektīvi novērtēt un interpretēt personu funkcionēšanas līmeni atbilstoši Starptautiskajam funkcionēšanas, nespējas un veselības klasifikatoram[[7]](#footnote-7), kā arī var ietekmēt to, ka klients nesaņem tādu pareizi izvēlētu tehnisko palīglīdzekli, kas maksimāli mazina asistences nepieciešamību un uzlabo darbspējas.  Savukārt šā brīža esošā prakse attiecība uz tehnisko palīglīdzekļu piešķiršanu bērniem ar funkcionēšanas traucējumiem liecina, ka šādiem bērniem, mācoties izglītības iestādē, ir nepieciešami īpaši tehniskie palīglīdzekļi mācību procesā vai arī tehniskie palīglīdzekļi papildus jau saņemtajiem tehniskajiem palīglīdzekļiem, ko var atstāt izglītības iestādē un nevest no/uz mājām katru dienu. Tehnisko palīglīdzekļu iegāde pašām izglītības iestādēm nav efektīva, jo izglītības iestāžu speciālistiem trūkst zināšanu par nepieciešamo tehnisko palīglīdzekļu iegādi un izmantošanu, izglītojamiem mainoties, individuāli iepirktie tehniskie palīglīdzekļi var palikt neizmantoti, un izglītības iestāžu mazo tehnisko palīglīdzekļu iepirkumu apjomi sadārdzinās tehnisko palīglīdzekļu cenu. Asistīvo tehnoloģiju (tehnisko palīglīdzekļu) patapinājumu vispārējās izglītības iestādēm paredzēts nodrošināt mērķa grupas personām (izglītojamajiem) no 7 gadu vecuma, no brīža, kad tiek uzsākta pamatizglītības ieguve. Lai arī Vispārējās izglītības likumā noteikts, ka obligāta ir bērnu sagatavošana pamatizglītībai no 5 gadu vecuma, Labklājības ministrijas (turpmāk – LM) ieskatā ir jānodrošina vērtības ziņā dārgo un par ERAF līdzfinansējumu iegādāto asistīvo tehnoloģiju (tehnisko palīglīdzekļu) lietderīga un efektīva lietošana. Obligātā pirmsskolas izglītība ilgst tikai 2 gadus un atbilstoši Vispārējās izglītības likuma 22. pantam īstenojama pirmskolas izglītības iestādē vai citā izglītības iestādē, kā arī ģimenē. Šādos gadījumos ir apgrūtinošs patapinājuma līguma slēgšanas process un līdz ar to tehniskā palīglīdzekļa atbilstoša lietošanas un uzglabāšanas kontrole. Ieviešot projektu, paredzams, ka patapinājuma attiecības par asistīvās tehnoloģijas (tehniskā palīglīdzekļa) lietošanu tiek nodibinātas ar skolas vadību uz laiku, kamēr izglītojamais tur mācās (tātad, 9 vai pat 12 gadi), tiek veikta tehniskā palīglīdzekļa lietošanas un uzglabāšanas instruktāža izglītības procesā iesaistītajām personām (klases audzinātājs, pedagogi). Asistīvās tehnoloģijas (tehniskā palīglīdzekļa) pielietošana ir lietderīga un efektīva, ja tiek izmantota atbilstoši normatīvajos aktos noteiktajai mācību stundu slodzei nedēļā un noteikto mācību programmu apgūšanai. Savukārt pirmsskolas izglītība ir noteikta kā sagatavošanās pamatizglītības ieguvei un tās saturs ir vērsts uz bērna vispusīgu un harmonisku attīstību. Gadījumā, ja tiks veikti grozījumi Vispārējās izglītības likumā par pamatizglītības ieguves uzsākšanu, LM atbilstoši precizēs MK noteikumu projektā noteikto mērķa grupas vecuma amplitūdu.  ERAF pasākums tiks īstenots tiešā sinerģijā ar Eiropas Sociālā fonda 9.1.4. specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2. pasākumu “Funkcionēšanas novērtēšanas un asistīvo tehnoloģiju (tehnoloģisko palīglīdzekļu) apmaiņas sistēmas izveide un ieviešana” (turpmāk – ESF pasākums).  Detalizētāku informāciju skat. 9.1.4. specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2. pasākumu “Funkcionēšanas novērtēšanas un asistīvo tehnoloģiju (tehnoloģisko palīglīdzekļu) apmaiņas sistēmas izveide un ieviešana” un 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” apvienotajā sākotnējā novērtējumā, kas izskatīts 2015. gada 28. maija Uzraudzības komitejas apakškomitejā, pieejams – http://ej.uz/q9ff .  ERAF pasākuma ietvaros plānots izveidot un ieviest ilgtermiņa risinājumus, kam būs būtiska ietekme tehnisko palīglīdzekļu pakalpojuma piešķiršanai un sniegšanai. Tie ir:  1) funkcionēšanas novērtēšanas sistēmas izveide un ieviešana;  2) asistīvo tehnoloģiju (tehnisko palīglīdzekļu) apmaiņas sistēmas izglītības iestādēm izveide un ieviešana.  Lai nodrošinātu ERAF pasākumā paredzēto aktivitāšu ieviešanu, tiek plānotas sekojošas darbības:  1) telpu pārbūve un atjaunošana;  2) funkcionēšanas novērtēšanas sistēmas (laboratorijas) aprīkojuma, tai skaitā funkcionēšanas novērtēšanas licenču un autortiesību, un asistīvo tehnoloģiju (tehnisko palīglīdzekļu) iegāde;  3) datu bāzes izveide funkcionēšanas novērtēšanas sistēmas informācijas apkopošanai.  Uzsākot ESF pasākuma ieviešanu (indikatīvi – 2016. g. sākumā), prioritāri vispirms tiek plānota tādu projekta aktivitāšu īstenošana, kā situācijas izpēte par: 1) Latvijā esošo funkcionēšanas novērtēšanas sistēmu (izvērtējot šī brīža funkcionēšanas novērtēšanas praksi un konstatējot tās trūkumus); 2) asistīvo tehnoloģiju (tehnisko palīglīdzekļu) esošo pieejamību izglītības iestādēs (izvērtējot to nodrošinājumu, kad rodas nepieciešamība, kā arī izglītojamo iespējas apgūt zinības un prasmes nespecializētā izglītības iestādē). Pēc situācijas izpētes plānota pieredzes apmaiņas pasākumu īstenošana, kur paredzēti arī ārvalstu komandējumi, lai iepazītos ar citu valstu praksi funkcionēšanas novērtēšanas sistēmas izveidē un izveidoto infrastruktūras nodrošinājumu. Pēc situācijas izpētes rezultātu un ārvalstu pieredzes piemēru analīzes plānots darbs pie funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas apraksta izstrādes un konstatēto trūkumu iespējamajiem novēršanas risinājumiem, paredzot ārvalstu pieredzes pārnesi, bet vienlaikus ievērtējot situācijas izpētes procesā konstatētās nepieciešamības tehnisko palīglīdzekļu pakalpojuma pilnveidošanai. Papildus funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas apraksta izveidei tiks noteikti šo sistēmu ieviešanai nepieciešamie instrumenti un tehniskie palīglīdzekļi, lai nodrošinātu atbilstošu un kvalitatīvu funkcionēšanas novērtēšanas praksi un asistīvo tehnoloģiju (tehnisko palīglīdzekļu) apmaiņas fonda izglītības iestādēm darbību. Funkcionēšanas novērtēšanas sistēmas (laboratorijas) un asistīvo tehnoloģiju (tehnisko palīglīdzekļu) apmaiņas sistēmas ieviešanai un pilotprojekta ieviešanai nepieciešamo instrumentu un tehnisko palīglīdzekļu sarakstu saskaņos Labklājības ministrijas izveidota uzraudzības padome (turpmāk - uzraudzības padome), kur uzaicinātas darboties būs arī Veselības ministrija, Izglītības un zinātnes ministrija, Veselības un darbspēju ekspertīzes ārstu valsts komisija, Sociālās integrācijas valsts aģentūra un nevalstiskās organizācijas. Savukārt funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas ieviešanai nepieciešamos un uzraudzības padomes apstiprināto instrumentu un tehnisko palīglīdzekļu iegāde tiek plānota ERAF pasākuma ietvaros. ERAF pasākuma ieviešana indikatīvi plānota no 2016. g., sākumā veicot telpu pārbūvi un atjaunošanu funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda vajadzībām (tiks labiekārtotas telpas, kur atradīsies laboratorija un tehnisko palīglīdzekļu apmaiņas fonda noliktava).  Īstenojot tālāko ESF pasākuma īstenošanu, plānota funkcionēšanas novērtēšanas sistēmas ieviešana (pilotprojekta īstenošana un pilotprojekta rezultātu izvērtēšana) un asistīvo tehnoloģiju (tehnisko palīglīdzekļu) apmaiņas sistēmas ieviešana (pilotprojekta īstenošana izglītības iestādēs un pilotprojekta rezultātu izvērtēšana). ESF pasākuma pilotprojektu īstenošanas rezultātā iegūtās informācijas apkopošanai, uzglabāšanai un izmantošanai būs nepieciešams izveidot informatīvo sistēmu (datu bāzi), tāpēc nepieciešamos ieguldījumus datu bāzes tehniskās infrastruktūras izveidei un programmatūras iegādei, ievērtējot abu pasākumu sinerģiju, plānots veikt ERAF pasākuma izmaksu ietvaros. Tā kā valsts sabiedrības ar ierobežotu atbildību “Nacionālais rehabilitācijas centrs “Vaivari”” (turpmāk – VSIA “NRC „Vaivari””) lietotā valsts informācijas sistēma „No valsts budžeta līdzekļiem finansējamo tehnisko palīglīdzekļu lietotāju reģistrs” (turpmāk – VIS “No valsts budžeta līdzekļiem finansējamo tehnisko palīglīdzekļu lietotāju reģistrs”) apkopo informāciju par personu (kontaktinformācija, komentārs par nepieciešamo palīglīdzekli, tā pieprasīšanas datums u.c.), noslēgto līgumu, izsniegto palīglīdzekli (palīglīdzekļa reģistrācijas kartiņa) un veido atskaites par noslēgtajiem līgumiem, līgumu pagarinājumiem, pieņemšanas – nodošanas aktiem, atgrieztajiem palīglīdzekļiem, personu pierakstiem rindā, atgriežamajiem palīglīdzekļiem, mirušām personām, palīglīdzekļu pārvietošanu, bet neapkopo personu funkcionēšanas novērtēšanas datus, tāpēc ERAF pasākuma ietvaros tiks izvērtētas VIS “No valsts budžeta līdzekļiem finansējamo tehnisko palīglīdzekļu lietotāju reģistrs” pielāgošanas iespējas (autortiesības, tehniskas iespējas u.c.) un VIS “No valsts budžeta līdzekļiem finansējamo tehnisko palīglīdzekļu lietotāju reģistrs” papildināts ar izveidoto jaunu moduli “Funkcionēšanas novērtēšanas datu bāze” funkcionēšanas novērtēšanas datu apkopošanai[[8]](#footnote-8). Izveidotais datu bāze papildus modulis nodrošinās personu novērtēšanas datu uzkrāšanu un analīzi, kas ļaus dinamikā vērtēt konkrētu personu funkcionēšanas izmaiņas, kā arī sekot novērtēšanas procesa kvalitātei. Apkopotie dati ietvers ne tikai funkcionēšanas novērtēšanas protokolus dažādām personu ar funkcionēšanas traucējumiem grupām un tehnisko palīglīdzekļu grupām, funkcionēšanas novērtēšanas rezultātus (atbilstoši izmantotajiem novērtēšanas tehnoloģijām (skalas, testi, instrumentālā novērtēšana u.tml.)), bet arī funkcionēšanas novērtējumu, kas saturēs ieteikumus par nepieciešamajiem tehniskajiem palīglīdzekļiem. Apkopotā informācija nepārklāsies ar jau VIS “No valsts budžeta līdzekļiem finansējamo tehnisko palīglīdzekļu lietotāju reģistrs” datu bāzē iekļauto informāciju. Nākotnē VIS “No valsts budžeta līdzekļiem finansējamo tehnisko palīglīdzekļu lietotāju reģistrs” papildus modulis ar personu funkcionēšanas novērtēšanas datiem var tikt attīstīts un papildināts atkarībā no funkcionēšanas novērtēšanas procesa un tā veicēju loka attīstības.  ERAF pasākuma ietvaros plānots, ka vismaz 60% no kopējā finansējuma tiks novirzīts funkcionēšanas novērtēšanas aprīkojuma un asistīvo tehnoloģiju (tehnisko palīglīdzekļu) nodrošināšanai. ERAF pasākuma ietvaros tiek paredzētas transporta izmaksas projekta vadības braucieniem uz izglītības iestādēm un VSIA “NRC “Vaivari” filiālēm Kuldīgā un Rēzeknē (turpmāk – filiālēm), kā arī citām projekta vadības aktivitāšu nodrošināšanai. Braucieni uz izglītības iestādēm ir nepieciešami, lai projekta vadības personāls, izstrādājot tehniskās specifikācijas iepirkumiem, izvērtētu asistīvo tehnoloģiju (tehnisko palīglīdzekļu) izglītības iestādēs uzstādīšanas iespējas un prasības tehniskajiem palīglīdzekļiem, kā arī, lai projekta īstenošanas laikā pārliecinātos par asistīvās tehnoloģijas (tehniskā palīglīdzekļa) drošu uzglabāšanu un pareizu izmantošanu apmācību procesā ar mērķa grupas personām darbā. Savukārt braucieni uz filiālēm nepieciešami, lai nodrošinātu funkcionēšanas novērtēšanas pakalpojumus filiālēs gadījumos, kas nav vērtējami kā sarežģīti un komplicēti, tādejādi paplašinot reģionālo pārklājumu un sniedzot iespēju mērķa grupas personām saņemt pakalpojumu tuvāk dzīvesvietai.  Kā finansējuma saņēmējs ir noteikta VSIA “NRC „Vaivari””, jo VSIA “NRC „Vaivari”” pieredze ļauj nodrošināt tehnisko palīglīdzekļu pakalpojumu sniegšanu, tai skaitā funkcionēšanas novērtēšanu, personām ar funkcionēšanas traucējumiem, tai skaitā personām ar invaliditāti un personām ar prognozējamo invaliditāti.  ERAF pasākuma īstenošana noteikta ierobežotas projekta iesniegumu atlases veidā, nodrošinot nacionāla mēroga funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas pilnveidi, kā arī būtiskas izmaiņas tehnisko palīglīdzekļu pakalpojuma sniegšanā, kas tiks panāktas ar koordinētām darbībām tehnisko palīglīdzekļu pakalpojuma attīstības veicināšanā.  Lai ERAF pasākuma ietvaros varētu īstenot paredzētās attiecināmās darbības un, lai nodrošinātu LM lielākas kontroles iespējas pasākumu ieviešanā, pirms projekta iesniegšanas Centrālās finanšu un līgumu aģentūras (turpmāk – CFLA) izsludinātajā ierobežotas projektuiesniegumu atlasē tiks veikti grozījumi 27.12.2013. valsts pārvaldes deleģēto uzdevumu veikšanas līgumā Nr.LM2013/24-1-04/28, kurš noslēgts starp LM un VSIA „NRC „Vaivari””. Pasākuma īstenošanas laikā nav iespējams dubultās finansēšanas risks, jo no valsts budžeta šādu darbību (funkcionēšanas novērtēšanas sistēmas izveide un ieviešana, asistīvo tehnoloģiju (tehnisko palīglīdzekļu) apmaiņas sistēmas izveide un ieviešana) īstenošana netiek finansēta. Valsts finansējums pasākuma ietvaros izveidoto sistēmu darbības nodrošināšanai tiks piešķirts ar 2019. gadu, pēc pasākuma īstenošanas beigām. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Projekta iesniegumu vērtēšanas kritērijus, kurus piemēros specifiskā atbalsta mērķa ietvaros projektu iesniegumu vērtēšanā, ir plānots apstiprināt 2014.–2020. gada plānošanas perioda Uzraudzības komitejā, kuras sastāvā ir iekļauta arī sociālie, nevalstiskā sektora un reģionālie partneri.  Finansējuma saņēmēja projekta vadības personālam atlīdzības izmaksas plānots noteikt atbilstoši Valsts un pašvaldību institūciju amatpersonu un darbinieku atlīdzības likuma tiesiskajām normām, pamatojoties uz to, ka VSIA „NRC „Vaivari””, lai arī ir valsts kapitālsabiedrība, tehnisko palīglīdzekļu pakalpojuma jomā veic valsts pārvaldes deleģēto uzdevumu LM un VSIA “NRC “Vaivari”” noslēgtā līguma Nr. LM 2013/24-1-04/28 ietvaros. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākumu mērķa grupa ir nelabvēlīgā situācijā esošie iedzīvotāji:  1. personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti;  2. bērni un jaunieši ar funkcionēšanas traucējumiem vecumā no 7 līdz 25 gadiem, kuri iegūst izglītību vispārējās un profesionālās izglītības iestādēs (turpmāk – izglītības iestādes).  Tā kā pasākuma ietvaros pieejamais līdzekļu apjoms neļauj pilnībā apmierināt pasākuma mērķa grupas vajadzības, tad atbalsts konkrētām personām tiks sniegts pēc sekojošiem principiem:  • funkcionēšanas novērtēšanas sistēmas ieviešanā prioritāte funkcionēšanas novērtēšanā būs bērniem un jauniešiem ar funkcionēšanas traucējumiem vecumā no 7–25 gadiem, kuri iegūst izglītību vispārējās un profesionālās izglītības iestādēs, un pilngadīgām personām ar funkcionēšanas traucējumiem darbaspējas vecumā, tai skaitā personām ar invaliditāti un personām ar prognozējamu invaliditāti;  • asistīvo tehnoloģiju (tehnisko palīglīdzekļu) apmaiņas sistēmas ieviešanā prioritāte tehnisko palīglīdzekļu saņemšanā būs bērniem un jauniešiem ar funkcionēšanas traucējumiem vecumā no 7 līdz 25 gadiem, kuri iegūst pamatizglītību un vidējo izglītību vispārējās un profesionālās izglītības iestādēs un kurām ir veikta novērtēšana funkcionēšanas novērtēšanas sistēmas ieviešanas laikā.  Kopumā pasākuma ietvaros tiks nodrošināts atbalsts - personām ar funkcionēšanas traucējumiem, tai skaitā personām ar invaliditāti un personām ar prognozējamu invaliditāti tiks veikta funkcionēšanas novērtēšana, savukārt bērniem un jauniešiem no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs (turpmāk – izglītojamie) veikta funkcionēšanas novērtēšana un izglītības iestādei, kurā mācās izglītojamais, piešķirta izglītojamā vajadzībām un uz mācību procesu vērsta atbilstoša asistīvā tehnoloģija (tehniskais palīglīdzeklis). Kopumā pasākuma ietvaros līdz 2018. gada 31. decembrim tiks nodrošināts atbalsts 990 pasākuma mērķa grupas personām un līdz 2023. gada 31. decembrim nodrošināts atbalsts 3 000 pasākuma mērķa grupas personām.[[9]](#footnote-9)  Atbilstoši Vispārējās izglītības likumā noteiktajam, Latvijā bērniem no 5 gadu vecuma ir obligāta sagatavošanās pamatizglītības ieguvei, bet MK noteikumu projektā mērķa grupas (bērni un jaunieši) zemākais vecuma slieksnis ir noteikts no 7 gadiem. Bērniem līdz 7 gadu vecumam ir iespēja pieteikties tehnisko palīglīdzekļu saņemšanas pakalpojumam un lietot tehnisko palīglīdzekli tiesiskajos aktos noteiktajā vispārējā kārtībā[[10]](#footnote-10). Bērni ir viena no iedzīvotāju kategorijām, kam ir tiesības tehnisko palīglīdzekli saņemt steidzamības kārtā. Izmantojot tehniskā palīglīdzekļa saņemšanas un lietošanas pakalpojumu bērniem līdz 7 gadu vecumam, atbildību par tā materiālās vērtības saglabāšanu un atbilstošu ekspluatāciju ar līgumu uzņemas bērna likumiskais pārstāvis. Uzsākot 5 gadu vecumā sagatavošanos pamatizglītības ieguvei, bērns izglītības iestādē ir nodarbināts salīdzinoši nelielu laiku, izglītības iestādē bērns ierodas savu likumiskā pārstāvja vai citas pilngadīgas personas pavadībā. Tādā situācijā atbilstošāk un efektīvāk ir izmantot bērna personīgai lietošanai piešķirto asistīvo tehnoloģiju (tehnisko palīglīdzekli). Izglītojamajam, uzsākot izglītības apguvi atbilstoši normatīvajos aktos noteiktajai mācību stundu slodzei nedēļā, piemērotāka ir individuālā asistīvās tehnoloģijas (tehniskā palīglīdzekļa) izmantošana mācību procesā izglītības iestādē uz vietas. Par asistīvās tehnoloģijas (tehniskā palīglīdzekļa) izmantošanu tiks noslēgts ilgtermiņa patapinājuma līgums ar izglītības iestādes vadību. Papildus tiks veiktas asistīvās tehnoloģijas (tehniskā palīglīdzekļa) lietošanas un uzglabāšanas instruktāža izglītības procesā iesaistītajām personām (klases audzinātājs, pedagogi), tādejādi nodrošinot asistīvās tehnoloģijas (tehniskā palīglīdzekļa) materiālās vērtības saglabāšanu, atbilstošu lietošanu un uzglabāšanas kontroli. Līgumattiecības ar izglītības iestādi par asistīvās tehnoloģijas (tehniskā palīglīdzekļa) izmantošanu izglītojamā mācību procesā būs uz laiku, kamēr izglītojamais mācās konkrētajā izglītības iestādē. Ja izglītojamais pārtrauc attiecības ar konkrēto izglītības iestādi (*ir pabeidzis skolu, izvēlas turpināt mācības citur*), viņam mācību procesā izmantotā asistīvā tehnoloģija (tehniskais palīglīdzeklis) tiek nodots VSIA “NRC “Vaivari”” TPC izveidotajam asistīvo tehnoloģiju (tehnisko palīglīdzekļu) apmaiņas fondam. Ja izglītojamais turpina mācības citā izglītības iestādē, tad atkal ir iespējams noslēgt patapinājuma līgumattiecības par konkrētās asistīvās tehnoloģijas (tehniskā palīglīdzekļa) izmantošanu konkrētajam izglītojamajam, tādējādi nodrošinot principu “asistīvā tehnoloģija (tehniskais palīglīdzeklis) seko skolniekam”. Savukārt, ja izglītojamais neturpina izglītības apguvi, asistīvā tehnoloģija (tehniskais palīglīdzeklis) var tikt nodota citai mērķa grupas personai (bērnam vai jaunietim ar funkcionēšanas traucējumiem no 7 līdz 25 gadiem), kuram pēc funkcionēšanas laboratorijā veiktās individuālās funkcionēšanas novērtēšanas konkrētā asistīvā tehnoloģija (tehniskais palīglīdzeklis) tiks atzīta par individuāli piemērotāko pamatizglītības vai vidējās izglītības mācību programmas apguvei vispārējā vai profesionālajā izglītības iestādē.  MK noteikumu projektā gan funkcionēšanas sistēmas ieviešana, gan asistīvo tehnoloģiju (tehnisko palīglīdzekļu) apmaiņas sistēmas ieviešana paredzēta kā pilotprojekta īstenošana, pēc kura noslēguma tiks izvērtēti sasniegtie rezultāti. Veiksmīga, atdevi sniedzoša[[11]](#footnote-11) pilotprojekta īstenošanas gadījumā un izvērtējot ESF un ERAF pasākuma ietvaros izveidoto funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda darbības nodrošināšanas izmaksas, ilgtspējas nodrošināšanas posmā tiks izskatīta iespēja paplašināt mērķa grupas personu loku. Sākotnēji varētu tikt noteikts mērķa grupas personu zemākais vecuma slieksnis (no 5 gadiem), jo atbilstoši 15.12.2009. MK noteikumiem Nr. 1474, bērniem ir tiesības saņemt tehnisko palīglīdzekli steidzamības kārtā. Papildus tikts veikti asistīvo tehnoloģiju (tehnisko palīglīdzekļu) apmaiņas sistēmas apraksta papildinājumi, lai šādos gadījumos (*maza slodze asistīvās tehnoloģijas (tehniskā palīglīdzekļa) izmantošanai, daudz iesaistīto līgumslēdzējpušu (ieskaitot bērnudārzus))* noteiktu kārtību par asistīvās tehnoloģijas (tehniskā palīglīdzekļa) materiālās vērtības saglabāšanu un drošas ekspluatācijas nodrošināšanu. Gadījumā, ja tiks veikti grozījumi Vispārējās izglītības likumā par pamatizglītības ieguves uzsākšanas vecumu, LM atbilstoši precizēs MK noteikumu projektā noteikto mērķa grupas vecuma amplitūdu.  Veiksmīga pilotprojekta īstenošanas gadījumā asistīvo tehnoloģiju (tehnisko palīglīdzekļu) izmantošanas piedāvājums varētu tikt nodrošināts arī jauniešiem ar funkcionēšanas traucējumiem, kuri iegūst izglītību augstākās izglītības un zinātnes institūcijās. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 346 552 | 866 378 | 2 252 583 |
| 2. Budžeta izdevumi: | 0 | 0 | 407 708 | 1 019 269 | 2 650 098 |
| 3. Finansiālā ietekme: | 0 | 0 | - 61 156 | - 152 891 | - 397 515 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Eiropas Savienības fondu darbības programmas “Izaugsme un nodarbinātība” 9.3.1.specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2.pasākumam “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” plānotais kopējais finansējums (kopējās attiecināmās izmaksas) ir 4 077 075 *euro* apmērā, tai skaitā, ERAF finansējums 3 465 513 *euro* un valsts budžeta finansējums 611 562 *euro*.  Budžeta ieņēmumi ir finansējuma ERAF daļa 85 procentu apmērā no projekta attiecināmām izmaksām.  Budžeta izdevumi ir kopējie projekta ieviešanai nepieciešamie publiskā finansējuma (ERAF un valsts budžeta) līdzekļi attiecīgajā gadā projekta attiecināmajām izmaksām.  Projektu plānots ieviest no 2016. gada I ceturkšņa līdz 2018. gada IV ceturksnim. Pēdējā ieviešanas gadā plānots salīdzinoši vislielākais finansējums, paredzot, ka tad būs vislielākie izdevumi saistībā ar ēku rekonstrukcijas un tehnisko palīglīdzekļu iegādes aktivitāšu noslēgšanos.  2016. gadam kopējās izmaksas 407 708 *euro*, no tā ERAF finansējums 346 552 *euro*  un valsts budžeta līdzfinansējums 61 156 *euro.*  2016.gadā plānoto kopējo izmaksu finansēšanai plānots piesaistīt avansa maksājumu 407 708 *euro* apmērāatbilstoši MK 2015.gada 17.marta noteikumiem Nr. 130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” (turpmāk – 17.03.2015. MK noteikumi Nr. 130).  No 2017.gadam kopējās izmaksas 1 019 269 *euro*, no tā ERAF finansējums 866 378 *euro* un valsts budžeta līdzfinansējums 152 891 *euro.*  2017.gadā plānoto kopējo izmaksu finansēšanai plānots piesaistīt avansa maksājumu indikatīvi līdz 815 415 *euro* apmērā, atlikušo nepieciešamo kopējo finansējumu 203 854 *euro* apmērā veidos ES atmaksai iesniegto starpposma maksājuma pieprasījumu summas.  2018.gadam kopējās izmaksas 2 650 098 *euro*, no tā ERAF finansējums 2 252 583 *euro* un valsts budžeta līdzfinansējums 397 515 *euro*.  Šobrīd Budžeta ilgtermiņa saistībās 2016. gadam un turpmākajiem gadiem finansējums projektam nav paredzēts. Finansējumu 2016. gadam un turpmākiem gadiem LM iestrādās budžeta ilgtermiņa saistībās.  Projekta īstenošanas nodrošināšanai finansējuma saņēmējs pieprasīs avansa maksājumu sadarbības iestādei atbilstoši 17.03.2015. MK noteikumiem Nr. 130. Avansa maksājuma nosacījumi tiks noteikti līgumā par projekta īstenošanu starp finansējuma saņēmēju un Centrālo finanšu un līgumu aģentūru. Kā nosacījumi avansa maksājuma saņemšanai tiks noteikts, ka:  - avansa maksājumu finansējuma saņēmējs var saņemt pa daļām;  - avansa maksājumu vai tā daļu finansējuma saņēmējs var saņemt pa daļām 18 mēnešu laikā no līguma par projekta īstenošanu slēgšanas dienas, iesniedzot sadarbības iestādē avansa maksājuma vai tā daļas pieprasījumu un plānotā avansa maksājuma vai tā daļas apmēra noteikšanu pamatojošo dokumentāciju.Avansa maksājuma daļas saņemšana ir pieļaujama pirms iepriekšējās avansa maksājuma daļas izlietošanas termiņa beigām, ja finansējuma saņēmējs iesniedz pārskatu par tās faktisko izlietojumu un plānoto apguvi līdz tās izlietošanas termiņa beigām;  - saņemtā avansa maksājums vai tā daļas izlietojamas 6 mēnešu laikā no avansa maksājuma vai tā daļas saņemšanas dienas (t.i., saņemot avansa maksājuma vai tā daļas pieprasījumu 18. mēnesī, tas jāizlieto 6 mēnešu laikā);  - avansa maksājuma vai tā daļas izmantošanas laikā var veikt arī starpposma maksājumus.  Avansa maksājuma pieprasījuma termiņš noteikts, pamatojoties uz nepieciešamību nodrošināt projekta vadības personāla atalgojumu projekta visam pirmajam īstenošanas gadam un faktu, ka projekta pirmajā īstenošanas gadā galvenās paredzamās uzsākamās aktivitātes – telpu pārbūve un atjaunošana funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda vajadzībām, datu bāzes moduļa izveide funkcionēšanas novērtēšanas datu apkopošanai, atbilstoši projekta iesniedzēja (finansējuma saņēmēja) plānotajam projekta norises laika grafikam, plānojas īstenot ilgāk par 6 mēnešiem. Analizējot līdzšinējo pieredzi būvniecības un IT projektu īstenošanai (vērojama tendence kavēt darbu izpildes grafiku), tiek ievērtēts risks, ka starpposma maksājumu iesniegšana ar izdevumiem par paveiktajiem līgumdarbiem dažādu apstākļu dēļ var iekavēties. Uzsākot projekta īstenošanu, pirmajos mēnešos iesniegto starpposma maksājuma pieprasījumu atmaksa nesegs izmaksas, kas būs nepieciešamas funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fondam nepieciešamā aprīkojuma iegādei. Ņemot vērā iespējamos riskus, nosacījums, ka finansējuma saņēmējs var saņemt avansa maksājumu pa daļām un arī pirms iepriekšējās avansa maksājuma daļas izlietošanas, sniedz iespēju nodrošināt sekmīgu projekta īstenošanas norisi un veikt vairākas projekta aktivitātes vienlaicīgi. Lai saņemtu avansa maksājuma daļu pirms iepriekšējās avansa maksājuma daļas izlietošanas, finansējuma saņēmējam jāiesniedz sadarbības iestādei izvērtēšanai detalizēts tā pieprasījums, kas pamatots ar attaisnojuma dokumentiem (piemēram, iepirkumu dokumentācija, noslēgts līgums), kā arī iepriekšējās avansa maksājuma daļas faktiskā izlietojuma pārskats un turpmākā plānotā apguve, lai sadarbības iestāde var īpaši izvērtēt kārtējās pieprasītās avansa maksājuma daļas pamatojumu un lietderību.  Avansa un starpposma maksājumu kopsumma ir noteikta 100 procentu apmērā no projekta apstiprinātā kopējā attiecināmā finansējuma, ņemot vērā, ka VSIA NRC “Vaivari” veic valsts pārvaldes deleģēto VSIA NRC “Vaivari” uzdevumu veikšanas līguma izpildi, ar kuru LM deleģē nodrošināt tehnisko palīglīdzekļu pakalpojumu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | LM paredz, ka sadarbības iestāde lēmumu par projekta iesniegumu apstiprināšanu, apstiprināšanu ar nosacījumu vai noraidīšanu pieņem divu mēnešu laikā no minētā projekta atlases nolikumā noteiktā projekta iesnieguma iesniegšanas beigu datuma. Saīsināts termiņš lēmuma pieņemšanai par projekta iesnieguma apstiprināšanu noteikts, balstoties uz 16.02.2015. Ministru prezidenta rezolūciju Nr. 111-1/24, kas nosaka, ka 2015. gadā ir jānodrošina paātrināta ES fondu apguve. Ņemot vērā to, ka projekta iesnieguma vērtēšanas komisijā piedalās gan sadarbības iestādes, gan atbildīgās iestādes eksperti, uzskatām, ka divi mēneši ir optimāls laiks projekta iesnieguma izvērtēšanai un lēmuma pieņemšanai.  MK noteikumu projektā nav noteikta snieguma finansējuma rezerve, atbilstoši Eiropas Parlamenta un Padomes regulas (ES) Nr.1303/2013[[12]](#footnote-12) 20. pantā par 6 procentu finansējuma rezerves ievērošanu līdz 2018. gadam un FM vadlīnijās Nr.2.2. Ministru kabineta noteikumu par specifiskā atbalsta mērķa īstenošanu izstrādei noteiktajai. LM skaidro, ka 9. prioritārā virziena “Sociālā iekļaušana un nabadzības apkarošana” ietvaros snieguma rezerve ir noteikta citu specifisko atbalsta mērķu pasākumiem (SAM 9.1.1.1., SAM 9.1.1.3., SAM 9.2.2.1. un SAM 9.3.1.1.), jo tie ir finansiāli ietilpīgāki.  Finansējuma sadalījums pa gadiem noteikts indikatīvi un var tikt precizēts pēc pasākuma projekta apstiprināšanas.  Projekta ietvaros radušās izmaksas ir attiecināmas, ja tās ir radušās no dienas, kad noslēgts līgums par projekta īstenošanu.  Atbilstoši MK 2015. gada 17. marta noteikumu Nr. 130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā” 20. punktā noteikto, projekta iesniedzējam noteikta iespēja saņemt avansa maksājumu. MK noteikumu projektā ir noteikts avansa maksimālais apmērs (30%), avansa pieejamības termiņš (18 mēneši) un avansa vai tā daļas izlietojuma termiņš (6 mēneši). Avansa apmērs (30%) noteikts, pamatojoties uz potenciālā projekta iesniedzēja indikatīvās naudas plūsmas un projekta īstenošanas laika grafiku. Piešķirtais avanss nodrošinātu finanšu līdzekļu nepieciešamību projektā pirmajā īstenošanas gadā plānotajām aktivitātēm – projekta vadības personālam atalgojumam un sākotnējiem avansa maksājumiem pakalpojumu sniedzējiem par novērtēšanas sistēmas laboratorijas un asistīvo tehnoloģiju (tehnisko palīglīdzekļu) apmaiņas fonda telpu pārbūvi un atjaunošanu, datu bāzes izveidei funkcionēšanas novērtēšanas informācijas apkopošanai.  Avansa maksājuma pieprasījuma termiņš (18 mēneši) nepieciešams projekta īstenošanai tiek noteikts, izvērtējot līdzšinējo praksi būvniecības un informācijas tehnoloģiju projektos – proti, vērojama tendence atkāpties no iepriekš plānotā darbu izpildes laika grafika, 18 mēneši ir optimālais termiņš, lai nodrošinātu nepārtrauktu finanšu plūsmu (pretējā gadījumā pastāv risks iesaldēt projekta aktivitāšu īstenošanu līdz starpposma maksājuma saņemšanai, turklāt pastāv risks, ka starpposma maksājums nesegs visas projekta faktiskās izmaksas). Savukārt, nosakot to, ka finansējuma saņēmējs avansu var saņemt pa daļām veicinās to, ka avansa vai tā daļas saņemšanai tiks iesniegts pēc iespējas detalizētāks pieprasījums (avanss saņemams tieši pirms aktivitātes īstenošanas) un nodrošinās to, ka finansējuma saņēmējs varēs īstenot vairākas aktivitātes vienlaicīgi.  Avansa indikatīvais izlietojums līdz 1 223 123 *euro* apmērā paredzēts:   * projekta vadības personāla pirmā gada (12 mēnešu atalgojumam) - 32 400 *euro;* * informācijas un publicitātes pasākumiem projekta īstenošanas pirmajā gadā - 4 480 *euro*; * maksājumiem saistībā ar telpu pārbūvi un atjaunošanu - 290 989 *euro* (*aktivitātē avansa maksājuma apmērs noteikts,* *ievērtējot novēroto risku ar būvniecību saistītajos projektos – darbi ir pabeigti, bet ilgstoši turpinās attaisnojošo dokumentu pārbaude un tai sekojoša maksājumu pieprasījuma apstiprināšana);* * avansa maksājumiem līdz 20% apmēram no paredzamās līguma summas par funkcionēšanas novērtēšanas (laboratorijas) aprīkojuma iegādi - 403 380 *euro*; * avansa maksājumiem līdz 20% apmēram no paredzamās līguma summas par asistīvo tehnoloģiju (tehnisko palīglīdzekļu) iegādi - 435 880  *euro*; * avansa maksājumiem līdz 20% apmēram no paredzamās līguma summas datu bāzes izveidei funkcionēšanas novērtēšanas informācijas apkopošanai – 55 994 *euro.*   Pasākuma ietvaros netiek paredzētas neattiecināmās izmaksas vai privātais līdzfinansējums, bet tiek plānotas iespējamas neparedzētās izmaksas apmērā līdzvienam procentam no kopējo attiecināmo tiešo izmaksu summas.  MK noteikumu projekta 14.3. apakšpunktā un 17. punktā noteiktās neparedzētās izmaksas plānotas, balstoties uz FM vadlīniju Nr. 2.1. Attiecināmo un neattiecināmo izmaksu noteikšanai 2014.–2020. gada plānošanas periodā 10.2. apakšpunktu, kas paredz, ka neparedzētās izmaksas var rasties trešo personu radītu apstākļu dēļ (t.sk. izmaiņas normatīvajos aktos). Projekta atbalstāmās darbības tiek īstenotas līdz 2018. gadam, un veicot iepirkumus, nav iespējams paredzēt vai pakalpojumu izmaksas visu projekta īstenošanas laiku saglabāsies šobrīd vidēji aprēķinātā pakalpojuma izmaksu līmenī. Tomēr galvenais arguments neparedzēto izmaksu plānošanai ir tas, ka ERAF pasākumā tiek plānota telpu atjaunošana un pārbūve. Pamatojoties uz līdzšinējo pieredzi būvniecības projektos, secināts, ka veicot telpu apsekošanu un novērtēšanu pirms tehniskā projekta izstrādes nav iespējams pilnībā noteikt un finanšu tāmē iestrādāt visas nepieciešamās būvdarbu pozīcijas. Piemēram, nesošo konstrukciju bojājumi vai deformācija tiek konstatēta tikai faktisko darbu veikšanas laikā pēc esošā iekšējā apdares materiāla noņemšanas. Tādos gadījumos konstatēto trūkumu novēršanai, ēkas tehniskās drošības nodrošināšanai un būvdarbu kvalitatīvai veikšanai nepieciešams veikt papildu darbus, kas paredz arī papildu finansējumu un plānoto darbu laika grafika nobīdi. Tāpēc, lai mazinātu risku, ka neparedzētu, iepriekš neapzinātu būvdarba pozīciju dēļ, tiek apdraudēta funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda telpu izveide un sakārtošana, projektā nepieciešams noteikt neparedzētās izmaksas.  Pēc projekta īstenošanas aktivitāšu ietvaros sasniegto rezultātu un datu bāzes uzturēšanu VSIA „NRC „Vaivari”” veiks no pamatdarbībai piešķirtajiem valsts budžeta līdzekļiem kārtējā gada valsts budžeta ietvaros. Jautājums par ERAF pasākuma ilgtspējas nodrošināšanu 2019. gadā tiks virzīts izskatīšanai MK kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas un izskatīšanas procesā. Pamatojoties uz valsts pārvaldes deleģēto uzdevumu veikšanas līgumu, ar kuru LM deleģē VSIA „NRC “Vaivari”” nodrošināt tehnisko palīglīdzekļu pakalpojumu, LM arī turpmāk paredz valsts budžeta līdzekļus deleģētā līguma izpildei. Finanšu ilgtspēju nodrošinās Labklājības ministrija atbilstoši ikgadējā valsts budžeta likumā piešķirtajiem līdzekļiem tehnisko palīglīdzekļu nodrošināšanai valsts budžeta programmas 05.00.00 „Valsts sociālie pakalpojumi” apakšprogrammas 05.01.00 „Sociālās rehabilitācijas valsts programmas” ietvaros un 2019. gadā iekļaujot pieprasījumu par papildu finansējumu 2020. gada jauno politikas iniciatīvu sarakstā. Ilgtspējas nodrošināšana neietekmēs pašvaldību budžetu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013). |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | MK noteikumu projekts šo jomu neskar. | | | |
| 2. | Citas starptautiskās saistības | | | MK noteikumu projekts šo jomu neskar. | | | |
| 3. | Cita informācija | | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Komisijas regula Nr.1303/2013) | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1303/2013 XII pielikuma 2.2. apakšpunkts | | MK noteikumu projekta  33.4. apakšpunkts | | | Vienība tiek ieviesta pilnībā.  Atbildīgā institūcija – VSIA „NRC „Vaivari”” (projekta īstenotājs). | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | | | |
| Cita informācija | | Nav. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Noteikumu projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | | | Noteikumu projekts šo jomu neskar. | | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Noteikumu projekts šo jomu neskar. | | | | |
| Cita informācija | | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 un MK 2015.gada 17.februāra noteikumos Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana”. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv).  Papildus tam, sabiedrības līdzdalība tika nodrošināta ES fondu uzraudzības komitejas Nodarbinātības, darbaspēka mobilitātes, sociālā iekļaušanas prioritārā virziena apakškomitejas sēdē 2015. gada 28. maijā. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA “NRC „Vaivari”” kā ES fondu finansējuma saņēmējs, Labklājības ministrija kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Ministru prezidente L.Straujuma

Labklājības ministrs U.Augulis

07.10.2015. 11:36

6304

Ilga Vjakse  
Tālr.: 67021641

Ilga.Vjakse@lm.gov.lv

1. Saskaņā ar Invaliditātes likuma 1. panta 3. daļā noteikto - funkcionēšanas traucējums (ierobežojums) ir – slimības, traumas vai iedzimta defekta izraisīts fizisks vai garīgs (organisko spēju; apmācības, komunikācijas, orientācijas, pārvietošanās, pašaprūpes spēju; savas uzvedības, aktivitāšu, līdzdalības kontrolēšanas spēju) traucējums, kas ierobežo personas spējas strādāt, aprūpēt sevi un apgrūtina tās iekļaušanos sabiedrībā. Savukārt Starptautiskās funkcionēšanas, nespējas un veselības klasifikators (skat. <http://whqlibdoc.who.int/publications/2001/9241545429_lav.pdf>) terminu "funkcionēšanas traucējumi" skaidro kā - objektīvi konstatētus veselības traucējumu izraisītus cilvēka  
   funkcionēšanas ierobežojumus, kas var būt vidēji un smagi, kā arī pārejoši vai ilglaicīgi (invaliditāte). [↑](#footnote-ref-1)
2. Tehniskie palīglīdzekļi – aprīkojums vai tehniskas sistēmas, kas novērš, kompensē, atvieglo vai neitralizē funkcijas pazemināju vai invaliditāti [↑](#footnote-ref-2)
3. ANO konvencija par personu ar invaliditāti tiesībām, skat. <http://likumi.lv/doc.php?id=205328> [↑](#footnote-ref-3)
4. Pamatnostādnes sociālo pakalpojumu attīstībai 2014.-2020. gadam”, skat. <http://tap.mk.gov.lv/mk/tap/?pid=40294031> [↑](#footnote-ref-4)
5. 2009.gada 15.decembra noteikumi Nr.1474 „Tehnisko palīglīdzekļu noteikumi”, skat. <http://likumi.lv/doc.php?id=202674> [↑](#footnote-ref-5)
6. Saskaņā ar Nacionālā veselības dienesta datiem, finansējums medicīniskai rehabilitācijai 2009. gadā bija 6,29 milj. Ls, 2010. gadā – 4,73 milj. Ls, 2011. gadā – 4,95 milj. Ls, 2012. gadā – 5,69 milj. Ls. [↑](#footnote-ref-6)
7. skat. <http://whqlibdoc.who.int/publications/2001/9241545429_lav.pdf> [↑](#footnote-ref-7)
8. Gadījumā, ja izvērtēšanas rezultātā tiks konstatēts, ka valsts informācijas sistēmu „No valsts budžeta līdzekļiem finansējamo tehnisko palīglīdzekļu lietotāju reģistrs” nav iespējams papildināt ar jauno moduli „Funkcionēšanas novērtēšanas datu bāze”, datu apkopošanai par personu funkcionēšanas novērtēšanu tiks veidots atsevišķs, jauns reģistrs. [↑](#footnote-ref-8)
9. personu ar funkcionēšanas traucējumiem skaita sadalījums pa pasākumu mērķa grupām tiks noteikts pasākuma īstenošanas ietvaros palīglīdzekļu pakalpojuma (iekļauj funkcionēšanas novērtēšanu, tehnisko palīglīdzekļu piešķiršanu, apmācību tehniskā palīglīdzekļa lietošanā) sniegšanā un atbilstoši pasākuma īstenošanas laika grafikā (9.1.4.specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2.pasākuma “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” un 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2.pasākuma „Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” sākotnējā novērtējuma 1.pielikums, saskaņots Uzraudzības komitejas apakškomitejas sēdē 28.05.2015.) plānotajam pilotprojektu īstenošanas ilgumam (1 gads un 6 mēneši). Saskaņā ar VSIA „NRC „Vaivari”” aplēsēm šajā laikā posmā ir veicama vairāk kā 2800 personu ar funkcionēšanas traucējumiem funkcionēšanas novērtēšana, vienlaikus veicot vismaz 200 personu ar funkcionēšanas traucējumiem funkcionēšanas novērtēšana VDEĀVK (prognozējamas invaliditātes, invaliditātes un darbspēju noteikšana) un SIVA (profesionālās piemērotības novērtēšana) vajadzībām strīdīgu situāciju risināšanai. [↑](#footnote-ref-9)
10. 2009.gada 15.decembra noteikumi Nr.1474 „Tehnisko palīglīdzekļu noteikumi”, skat. <http://likumi.lv/doc.php?id=202674> [↑](#footnote-ref-10)
11. pieaug bērnu un jauniešu ar funkcionēšanas traucējumiem iekļaušanās vispārējās un profesionālās izglītības iestādēs [↑](#footnote-ref-11)
12. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-12)